आनंदपुर खालसा फोर्स नाम से आर्मी बना रहा था; वकील का दावा- पुलिस की गिरफ्त में है अमृतपाल
Punjab Police Search Operation - Khalistani Amritpal Singh Waris Punjab De 78 Members Arrest. पंजाब में खालिस्तान समर्थक अमृतपाल सिंह की तलाश रविवार को दूसरे दिन भी जारी है। पंजाब पुलिस ने राज्य में उसे ढूंढने के लिए मेगा सर्च ऑपरेशन छेड़ा है
पंजाब में खालिस्तान समर्थक और ‘वारिस पंजाब दे’ संगठन के प्रमुख अमृतपाल की गिरफ्तारी के लिए पुलिस लगातार दूसरे दिन राज्य में अभियान छेड़े हुए है। इधर, जालंधर रेंज के DIG स्वप्न शर्मा ने प्रेस कॉन्फ्रेंस में अमृतपाल के पाकिस्तानी खुफिया एजेंसी ISI से कनेक्शन का खुलासा किया। ऐसे में अब इस केस में NIA की एंट्री हो सकती है।
पुलिस ने एक और खुलासा किया। उसके मुताबिक अमृतपाल ने आनंदपुर खालसा फोर्स (AKF) नाम से अपनी प्राइवेट आर्मी बनाने की तैयारी कर ली थी। उसके घर और साथियों से बरामद हथियारों पर AKF लिखा मिला। अमृतसर रुरल के SSP सतिंदर सिंह ने बताया कि अमृतपाल के एक करीबी से 100 से ज्यादा अवैध कारतूस मिले। पूछताछ में उसने कहा कि अमृतपाल ने ये कारतूस दिलाए थे।
वकील का दावा- पुलिस की गिरफ्त में है अमृतपाल
अमृतपाल के वकील इमान सिंह खारा ने रविवार को पंजाब एवं हरियाणा हाईकोर्ट में हैबियस कॉर्पस पिटिशन यानी बंदी प्रत्यक्षीकरण याचिका दायर की। इस याचिका में दावा किया गया कि पंजाब पुलिस अमृतपाल सिंह को पकड़ चुकी है, मगर उसकी गिरफ्तारी शो नहीं की जा रही।
पिटिशन में मांग की गई कि अमृतपाल सिंह को अदालत में पेश कराया जाए। याचिका पर सुनवाई हाईकोर्ट के जस्टिस शेखावत के घर पर हुई। इसमें कोर्ट ने अमृतपाल को पेश करने के लिए वारंट अफसर नियुक्त करने से तो इनकार कर दिया, लेकिन पंजाब सरकार को नोटिस जारी करते हुए जवाब मांग लिया। इस पिटिशन पर अगली सुनवाई 21 मार्च को होगी।
अमृतपाल समेत 8 पर आर्म्स एक्ट के तहत केस दर्ज
अमृतसर पुलिस ने अमृतपाल और उसके 7 साथियों पर आर्म्स एक्ट के तहत केस दर्ज कर लिया है। शनिवार को इन सातों को जालंधर के मैहतपुर से पकड़ा गया था। इनमें गुरलाल सिंह, सवरीत सिंह, अमनदीप सिंह, हरमिंदर सिंह, बलजिंदर सिंह, गुरवीर सिंह और अजयपाल सिंह शामिल है। पुलिस को इनसे 12 बोर की 6 राइफल और 193 कारतूस मिले थे। ये सभी अवैध हथियार निकले जिनका कोई लाइसेंस नहीं है। इसी वजह से आर्म्स एक्ट में नया केस दर्ज किया गया।
अमृतपाल पर लग सकता है NSA, फाइनेंसर गिरफ्तार
अमृतपाल की गिरफ्तारी की सूचना शनिवार दोपहर में आई थी, मगर देर रात पुलिस ने बताया कि वह फरार है। सूत्रों के मुताबिक, अमृतपाल पर नेशनल सिक्योरिटी एक्ट (NSA) लगाया जा सकता है। पुलिस अब तक ‘वारिस पंजाब दे’ से जुड़े 100 से ज्यादा लोगों को गिरफ्तार कर चुकी है। इनसे कई राइफलें और रिवॉल्वर बरामद हुए हैं।
अमृतपाल के फाइनेंसर दलजीत सिंह कलसी को गुरुग्राम से अरेस्ट कर लिया गया। कलसी पंजाबी एक्टर और प्रोड्यूसर है।
विदेश से फंडिंग का शक, NIA की एंट्री संभव
अमृतपाल के लिंक ISI के साथ जुड़े होने के प्रारंभिक संकेत मिलने के बाद केंद्र सरकार भी अलर्ट हो गई। अमृतपाल को विदेश से फंडिंग मिलने का शक है। उसके महंगी गाड़ियों में सफर करने को इसी से जोड़कर देखा जा रहा है। ऐसे में इस केस में जल्दी ही NIA की एंट्री हो सकती है।
4 साथियों को असम की डिब्रूगढ़ जेल पहुंचाया
पंजाब पुलिस ने शनिवार को गिरफ्तार किए गए अमृतपाल के 4 साथियों को असम के डिब्रूगढ़ पहुंचा दिया। इन्हें वहां की हाई सिक्योरिटी जेल में रखा जाएगा। पुलिस की विशेष टीम इन्हें रातोंरात अमृतसर से विशेष फ्लाइट में डिब्रूगढ़ ले गई और रविवार दोपहर होते-होते डिब्रूगढ़ जेल अथॉरिटी को हैंडओवर कर दिया। इन चारों लोगों के नाम का खुलासा नहीं किया गया।
मां बोली- पुलिस अमृतपाल को कहीं ले गई 
​​अमृतपाल की मां बलविंदर कौर ने रविवार को एक वीडियो रिलीज कर दावा किया कि अमृतपाल को जालंधर के शाहकोट थाने से पुलिस कहीं ले गई। बलविंदर कौर ने कहा कि अमृतपाल को थाने से ले जाए जाने का एक वीडियो भी सामने आया था मगर पुलिस ने उसे सोशल मीडिया से हटवा दिया।
बलविंदर कौर ने लोगों से अपील की कि वह अमृतपाल को ढूंढने के लिए शाहकोट पहुंचें और पता करें कि अमृतपाल कहां है। उन्होंने लोगों से इकट्‌ठा होकर शाहकोट थाने का घेराव करने की अपील भी की।
अमृतपाल के पिता को आशंका- कुछ गलत ना हो जाए
अमृतपाल के पिता ने बताया- पुलिस के अधिकारी बेटे को सरेंडर करने के लिए कह रहे हैं। आशंका है कि कहीं पुलिस अमृतपाल के साथ कुछ गलत न कर दे। अमृतपाल ने क्या गुनाह किया है? वह तो युवाओं का नशा छुड़वा रहा है।
इंटरनेट बंदी 24 घंटे के लिए बढ़ाई, कई जिलों में धारा 144
पंजाब में मोबाइल इंटरनेट और बल्क SMS सेवाओं पर लगाई गई पाबंदी रविवार को 24 घंटे के लिए बढ़ा दी गई। अब प्रदेश में सोमवार दोपहर 12 बजे तक मोबाइल इंटरनेट और बल्क SMS सेवाएं बंद रहेंगी। शनिवार को अमृतपाल के चकमा देकर निकल जाने के बाद अफवाहों को रोकने के लिए राज्य में मोबाइल इंटरनेट और बल्क SMS सेवाएं बंद कर दी गई थी।
पूरे पंजाब में पुलिस-प्रशासन अलर्ट मोड पर है। अमृतपाल के अमृतसर स्थित पैतृक गांव जल्लूपुर खेड़ा में भारी पुलिस फोर्स तैनात है। गांव में आने-जाने वाले हर व्यक्ति से पूछताछ की जा रही है। गाड़ियों की तलाशी जारी है।
अमृतसर, फाजिल्का, मोगा, मुक्तसर समेत कई जिलों में धारा 144 लागू है। हालांकि इसकी वजह अमृतसर में हो रहा G20 देशों का सम्मेलन बताया गया। इस बीच मोहाली में पुलिस ने फ्लैग मार्च किया।
दो दिन के लिए रोडवेज की बसें बंद
पंजाब में 19 और 20 मार्च को पंजाब रोडवेज व पनबस की बसें नहीं चलेंगी। इससे जुड़ा आदेश रविवार रात को ही जारी कर दिया गया। यह फैसला अमृतपाल समर्थकों की ओर से तोड़फोड़ किए जाने की आशंका को देखते हुए लिया गया।
अमृतसर में G20 देशों का सम्मेलन पर असर
अमृतसर में रविवार से G20 देशों का लेबर लॉ पर दो दिन का सम्मेलन भी शुरू हो गया। इसके लिए ज्यादातर विदेशी डेलीगेट्स शनिवार को ही अमृतसर पहुंच गए थे। अमृतसर के खालसा कॉलेज और गुरु नानकदेव यूनिवर्सिटी (GNDU) में हो रहे इस सम्मेलन पर भी असर पड़ा है। आज सभी डेलिगेट्स ने गोल्डन टेंपल माथा टेकने जाना था, लेकिन हालात नाजुक होने के कारण कार्यक्रम रद्द कर दिया गया।
जानिए शनिवार को क्या-क्या हुआ
अजनाला थाने पर किया था हमला
खालिस्तान समर्थक संगठन 'वारिस पंजाब दे' के प्रमुख अमृतपाल की अगुआई में उसके हजारों समर्थकों ने 23 फरवरी 2023 को अमृतसर के अजनाला थाने पर हमला कर दिया था। इनके हाथों में बंदूकें और तलवारें थीं। ये लोग अमृतपाल के करीबी लवप्रीत सिंह तूफान की गिरफ्तारी का विरोध कर रहे थे। हमले से दबाव में आई पंजाब पुलिस को लवप्रीत सिंह तूफान को रिहा करने का ऐलान करना पड़ा था।
ये खबरें भी पढ़ें:- 
पंजाब पुलिस के 'ऑपरेशन अमृतपाल' की इनसाइड स्टोरी: 20 दिन पहले फैसला, 12 दिन की प्लानिंग, CM-शाह की मुलाकात और 8 मीटिंग्स के बाद एक्शन 
पंजाब पुलिस ने खालिस्तान समर्थक अमृतपाल सिंह को पकड़ने के लिए 'ऑपरेशन अमृतपाल' तैयार किया। पुलिस ने 20 दिन पहले फैसला लिया कि अमृतपाल सिंह को पकड़ा जाएगा। फिर 12 दिन पूरी प्लानिंग में लगे (पूरी खबर पढ़ें)
जानिए अमृतपाल और उसकी संस्था 'वारिस पंजाब दे' को 
पंजाब से ताल्लुक रखने वाले खालिस्तान समर्थक अमृतपाल सिंह के कारण उसकी संस्था ‘वारिस पंजाब दे’ सुर्खियों में है। इस संगठन की बात करें तो किसान आंदोलन और लाल किले पर खालसा झंडा फहराना सबसे पहले जेहन में आता है (पूरी खबर पढ़ें)
अमृतपाल पर पुलिस क्रैकडाउन VIDEO: खालिस्तान समर्थकों की धरपकड़ के लिए ताबड़तोड़ तलाशी, जगह-जगह नाकाबंदी
खालिस्तान समर्थित संगठन 'वारिस पंजाब दे' का प्रमुख अमृतपाल सिंह इस वक्त फरार चल रहा है। पंजाब पुलिस उसे ढूंढने में जुटी है। इसके लिए ताबड़तोड़ छापेमारी की जा रही है। पुलिस अब तक ‘वारिस पंजाब दे’ से जुड़े 100 से ज्यादा लोगों को गिरफ्तार कर चुकी है (पूरी खबर पढ़ें)
आज से शुरू होना था खालसा वहीर-2, अमृतपाल क्रैकडाउन इसी से जोड़ा जा रहा
अमृतपाल 19 मार्च से मुक्तसर जिले से अपने आंदोलन खालसा वहीर का दूसरा पार्ट शुरू करने वाला था। वह इसका मकसद पंजाब में ड्रग्स की बढ़ती समस्या को रोकना बताता था। पहले पड़ाव में उसने मालवा और दोआबा में खालसा वहीर निकाली थी। बहुत से लोग अमृतपाल पर क्रैकडाउन को खालसा वहीर से जोड़कर देख रहे हैं (पूरी खबर पढ़ें)
पंजाब में 78 खालिस्तानी समर्थक गिरफ्तार, पुलिस ने कहा- अमृतपाल की तलाश जारी
पंजाब पुलिस ने शनिवार को पूरे राज्य में खालिस्तान समर्थक ‘वारिस पंजाब दे’ से जुड़े लोगों के खिलाफ ऑपरेशन चलाया। अब तक 78 लोगों को गिरफ्तार किया जा चुका है। पुलिस ने रात को प्रेस नोट जारी करके बताया कि संगठन का प्रमुख अमृतपाल सिंह फरार है। उसकी तलाश जारी है। पूरी खबर पढ़िए...
अमृतसर में कट्‌टरपंथी अमृतपाल समर्थकों का थाने पर हमला:बंदूकें-तलवार लेकर घुसे, दबाव में पुलिस आरोपी की रिहाई को तैयार
पुलिस ने उग्र भीड़ को रोकने के लिए बैरीकेड लगाए थे, लेकिन ये उन्हें तोड़कर अंदर घुस गए। झड़प में 6 पुलिसकर्मी घायल हो गए। अमृतपाल सिंह ने कहा- पुलिस कर्मियों के घायल होने की झूठी खबर फैलाई जा रही है। सच तो यह है कि वह गिरने के बाद घायल हुए। हमारे 10-12 लोगों को चोटें आई हैं। उसने चेतावनी दी कि 24 घंटे के भीतर तूफान सिंह को रिहा कर दिया जाए। पूरी खबर पढ़िए...
थाने पर हमला, पंजाब पुलिस पीछे क्यों हटी:खालिस्तान समर्थक अमृतपाल श्रीगुरु ग्रंथ साहिब लाया, तलवारें-बंदूकें भी थीं इसलिए एक्शन नहीं लिया
हमलावर तलवार और बंदूकें साथ लाए थे। उनके पास श्री गुरुग्रंथ साहिब की पवित्र बीड़ भी थी। ऐसे में जवान पीछे हट गए। टीवी चैनल को दिए बयान में रंधावा ने एक्शन ना लेने की यही वजह बताई है। पूरी खबर पढ़िए...
खालिस्तान समर्थक अमृतपाल का दावा:मैं इंडियन सिटीजन नहीं हूं, पासपोर्ट सिर्फ यात्रा का डॉक्यूमेंट
पंजाब के अजनाला थाने पर समर्थकों संग हमला करने वाले खालिस्तान समर्थक अमृतपाल ने खुद को भारतीय नागरिक मानने से इनकार कर दिया। अमृतपाल ने एक न्यूज एजेंसी को दिए इंटरव्यू में कहा - मैं खुद को इंडियन सिटीजन नहीं मानता। पूरी खबर पढ़िए...
अमृतपाल ने कहा- सरकारें सिखों के खून की दुश्मन, ये तो उन्हें मंत्री भी बना सकती हैं
गैंगस्टर लॉरेंस के एक टीवी चैनल को दिए इंटरव्यू मामले में वारिस पंजाब दे के जत्थेदार अमृतपाल सिंह का बयान सामने आया है। अमृतपाल सिंह ने सरकारों को सिखों के खून का दुश्मन बताया है। पूरी खबर पढ़िए...